Küll aga vajab kohendamist afgaanide haldusvõimekus, sest praegu ministeeriumides töötavate arvukate hästimakstud välisekspertide asemele peaksid mingil hetkel tulema afgaanid ise. Afganistanis toimib paremini just kõik see, mis on afgaanide endi poolt tehtud, olgugi et selle kvaliteet võib olla kehvem. Nagu ütles üks poolt vahetanud endine Talibani välikomandör hiljuti: te võite meile 70 korda kooli ehitada ja me põletame ta 70 korda maha. Kui me selle kooli aga ise valmis ehitame, siis on lootust, et see jääb püsima!